**Valter Flego (Renew).** – Gospodine predsjedniče, predsjedniče Tusk, da, Vijeće je završilo. Čitali smo rezultate, vidjeli smo stanje pregovora i ja bih rekao da sve skupa nije bilo najsretnije. Ali, iz svega toga definitivno trebamo izvući pouke. Kad kažem izvući pouke, onda definitivno mislim da se još puno stvari ovdje da promijeniti i ispraviti na način da očekujemo da ljudi koji će ovdje tražiti naše povjerenje dolaze ovdje, predstavljaju program, a mi kao Parlament im mjerimo prolazna vremena. Mislim da više nemamo vremena za pričati o podjeli fotelja , trgovati foteljama nego reći što konkretno će se raditi sljedećih pet godina i polagati račune ovom Parlamentu koji nudi suradnju da s Komisijom itekako učinimo sve da ne zaostajemo za Amerikom, za Kinom nego da budemo svjetski lider. Iz toga razloga, idemo završiti priču o podjeli fotelja, pričati o konkretnim rezultatima i to raditi.